Autot 2

Autot 2 () on vuonna 2011 ensi-iltansa saanut John Lasseterin ja Brad Lewis’n ohjaama yhdysvaltalainen animaatioelokuva. Elokuva on jatko-osa vuoden 2006 Autot-elokuvalle.

Suomessa elokuva sai osakseen kritiikkiä ikärajaan nähden suuresta väkivaltaisuudesta. Elokuva oli merkitty ikärajattomaksi, mutta Valtion elokuvatarkastamo myöntää, että se oli virhe. Ikärajaksi oli harkittu myös seitsemää vuotta. Päätöstä ei kuitenkaan voida muuttaa ilman elokuvan levittäjän pyyntöä, ja levittäjä pelkää ikärajan nousevan 11 vuoteen. Elokuvan suositusikärajaksi annettiin kuitenkin K-7/5.Veli-Pekka Lehtonen, Elokuvatarkastamo: Autot 2 -animaation ikärajattomuus oli virhe. Helsingin Sanomat 18.8.2011 sivu C 3Disney: Autot 2 ei sovi alle viisivuotiaille , Hs.fi viitattu 23.8.2011

 Juoni 
Voitettuaan jo neljä Piston Cup -pokaalia, nuori kilpa-auto Salama McQueen osallistuu suureen autokilpailuun, joka ajetaan kolmessa eri maassa: Italiassa, Japanissa ja Englannissa. Salama lähtee ystävineen matkaan ja kaikki sujuu hyvin. Salaman paras ystävä ruosteinen hinausauto Martti kuitenkin sekaantuu kansainväliseen agenttimissioon, kuuluisan brittiagentin Finn McMissilen luullessa Marttia yhdysvaltalaiseksi vakoojaksi. Salama ja Martti riitelevät, ja Salama luulee Martin palanneen kotiinsa Yhdysvaltoihin kilpailun ajaksi, mutta tosiasiassa Martti seikkailee nyt agenttien mukana Pariisissa, suorittaen tärkeää tehtävää. Agenttitehtävä johtaa kuitenkin Englantiin, jossa kilpailun kolmas ja viimeinen erä on parhaillaan käynnissä. Martti jää agenttiystävineen kiinni, ja he tajuavat mistä koko kilpailussa on kyse. Kilpailun järjestänyt rikas sähköauto onkin huiputtanut kaikkia autoja ja haluaa tuhota itse hämäyksen vuoksi luomansa biobensan (Allinol), jotta normaalin öljyn hinta nousisi kattoon ja hänestä tulisi upporikas. Martti kuitenkin onnistuu karkaamaan ja menee varoittamaan kavereitaan pommista, joka on asennettu varikolle. Finn kuitenkin tajuaa, että pommi onkin oikeasti asennettu Martin konepellin alle tämän tietämättä. Kun Finn varoittaa Marttia, tämä on jo varikolla. Hän yrittää paeta pommin kanssa, mutta Salama huomaa hänet ja alkaa jahtamaan häntä. Martti yrittää varoittaa häntä, mutta tämä kuulee väärin. Pian Guido yrittää poistaa pommia, mutta hänen työkalunsa eivät sovi. Martti kuitenkin keksii sähköauton juonen, ja tämä purkaa Martin pommin, koska räjähtäisi muuten sen mukana itsekin. Martti ja Salama pyytävät anteeksi toisiltaan ja heidän välinsä ovat taas kunnossa. Ennen kuin autot palaavat kotiin Syylari Cityyn, niin kuningatar Elisabet II lyö Martin ritariksi.

 Hahmot 
 Salama McQueen: Nuori, punainen ja menestynyt kilpa-auto. Asuu Syylari-Cityssä.
 Martti: Ruosteinen, hiukan hölmö hinausauto, jolla on suuri sydän. Salaman paras kaveri. Luullaan elokuvassa agentiksi.
 Finn McMissile: Kokenut mestariagentti, jolla on hyvin paljon erilaisia aseita. Fiksu ja ystävällinen.
 Holli Shiftwell: Naisagentti, joka on hyvin fiksu ja nokkela. Osaa silti myös taistella. Myöhemmin hänestä tulee Martin tyttöystävä.
 Professori Z (kokonimeltä Zündapp): Paha professori, joka on taitava tekemään aseita.
 Grem ja Acer: Tärkeimmät rämäautot. He yrittävät napata Martin, koska tätä luullaan agentiksi.
 Miles Axlerod: Sähköauto, joka kehitti Allinolin.
 Francesco Bernoulli: Italialainen formula ja Salaman pahin kilpakumppani.

 Sivuhahmot 
 Muut kilpurit: Salaman lisäksi suureen autokisaan osallistui myös paljon muita kilpureita eri maista, kuten Brasiliasta, Japanista, Englannista, Espanjasta ja Ranskasta. 
 Salaman tiimi: Salaman tiimiin kuuluvat Martti, Guido, Luigi, Kessu ja Klainari.
 Salli: Salaman tyttöystävä
 Rodi Ruuti Riski: Kun Martti meni Tokiossa vessaan, Rodi taisteli Gremiä ja Aceria vastaan. Hän kiinnitti Marttiin laitteen, jonka vuoksi Marttia luultiin agentiksi. Rämät nappasivat ja räjäyttivät Rodin.
 Leland Turbo: Punainen agentti. Lähetti elokuvan alussa Finnille hätäviestin. Kun Finn saapui paikalle, Leland oli jo puristettu kuutioksi.
 Siddeley: Agenttien lentokone.
 Tombey: Yksi agenttien tietolähde.
 Topolino-setä: Luigin setä, jonka luona autot kävivät Italiassa.

 Ääninäyttelijät 
Alkuperäinen ääninäyttelijäSuomalainen ääninäyttelijäRooliAlkuperäinen nimi Auto, josta mallinnettuOwen Wilson  Sami Uotila  Salama McQueenLarry the Cable Guy  Heikki Silvennoinen  Martti  Mater  1951 International Harvester -hinausautoMichael Caine  Neil Hardwick  Finn McMissileEmily Mortimer  Jonna Järnefelt  Holli ShiftwellEddie Izzard  Janne Kataja  Sir Miles AxlerodJohn Turturro  Petteri Summanen  Francesco BernoulliBrent Musburger  Oskari Saari  Oskari KaasariJoe Mantegna  Matti Ristinen  GremThomas Kretschmann  André Wickström  professori ZündappPeter Jacobson  Mikko Kivinen  AcerBonnie Hunt  Irina Lahtinen  SalliDarrell Waltrip  Erkki Mustakari  Erkki MuskelipeliFranco Nero  Jarmo Koski  Topolino-setäLewis Hamilton  Timo Pulkkinen  Timo PulkkanenPatrick Walker  Jukka Rasila  Mel DoradoTony Shalhoub  Mika Nuojua  LuigiJeff Garlin  Teuvo Matala  OtisMichel Michelis  Antti Jaakola  TombeyJeff Gordon  Mika Salo  Jeff GorvetteVanessa Redgrave  Marja Packalén   Kuningatar Elisabet IIJenifer Lewis  Titta Jokinen  FlooraLloyd Sherr  Tommi Korpela  KlainariPaul Dooley  Rauno Ahonen  KessuCheech Marin  Antti Reini  RamoneJohn Ratzenberger  Heikki Sankari  MakeMichael Wallis  Santeri Kinnunen  SheriffiEdie McClurg  Kristiina Elstelä  MiniRichard Kind  Heikki Nousiainen  VaniBruce Campbell  Aku Laitinen  Rodi Ruuti Riski

 Suomenkieliset sivuäänet 
Suomalainen ääninäyttelijäPirkko MannolaEero SaarinenSanteri KinnunenAku LaitinenElla PyhältöSebastian RejmanJukka VoutilainenSimo RoutarinneMarkus BäckmanPetri HanttuKatja SirkiäPekka LehtosaariAarni KivinenPeter KanervaIvan PuopoloInkeri WalleniusMarko Hartama

Suomenkielisen version on kääntänyt Marko Hartama ja ohjannut Carla Rindell.

 Arvioita 
Nyt-liitteessä neljä kriitikkoa antoi elokuvalle pistekeskiarvon 2,8.

 Lähteet 

 Aiheesta muualla 

 Comingsoon.net  

Luokka:Autot (elokuvasarja)
Luokka:Vuoden 2011 yhdysvaltalaiset elokuvat
Luokka:Disneyn animaatioelokuvat
Luokka:Autourheiluelokuvat
Luokka:Yhdysvaltalaiset vakoiluelokuvat
Luokka:Yhdysvaltalaiset toimintakomediat
Luokka:John Lasseterin ohjaamat elokuvat
Luokka:3D-elokuvat
Luokka:IMAX-elokuvat
Luokka:Seulonnan keskeiset artikkelit